A "Shallow" jelölést kapott és győzedelmeskedett is "A legjobb eredeti betétdal – Játékfilm" kategóriában a 2018-ban megrendezett 9. Hollywood Music in Media Awards díjkiosztón, ahol a legkiemelkedőbb dalokat és zenéket ismerik el a filmvászonról, tévéből, videojátékokból, reklámokból és előzetesekből. Ugyanebben a kategóriában győzött a 23. Satellite Award gálán, valamint a Los Angeles-i Online Filmkritikusok Társulatától is megkapta az elismerést. Továbbá elnyerte "A legjobb eredeti filmbetétdalnak" járó trófeát a 76. Golden Globe-gálán, valamint 24. Critics' Choice díjkiosztón. A dal négy kategóriában kapott jelölést a 61. Grammy-gálára: "Az év felvétele", "Az év dala", "A legjobb popduó vagy -együttes teljesítmény", valamint "A legjobb vizuális média számára írt dal", és végül az utóbbi kettőben került ki győztesként. 2019-ben BAFTA-díjat nyert "A legjobb filmzene" kategóriában, majd nem sokkal később az Oscar-díjat is megkapta "A legjobb eredeti betétdal" kategóriában.